מטלות רוחב . תופעת ה_מאכערים_ בשירות הציבורי מהנתונים עולה כי, ככלל, העיריות שהשיבו לשאלון לא פעלו להסדרת הייצוג של התושבים: רוב העיריות לא הגדירו בנוהל את המורשים לייצג את התושבים לפני הגופים שבתחומי אחריותן ולא הסדירו את הליכי הרישום של המייצגים; רק כרבע מהעיריות האמורות וידאו כי יש ברשות המייצגים ייפויי כוח תקפים ורק עיריות מעטות הכינו רשימה של המורשים לתת שירותי ייצוג ופרסמו אותה בקרב הפונים. מהנתונים עולה כי רוב העיריות שהשיבו לשאלון לא נקטו את רוב הצעדים הנדרשים לטיפול בתופעת ה"מאכערים". משרד מבקר המדינה סבור כי על העיריות שהשיבו לשאלון לפעול ביתר נחישות לטיפול בתופעת ה"מאכערים", תחילה באמצעות ניתוח התופעה, ולאחר מכן באמצעות הגברת הפיקוח והבקרה על תחומי הפעילות של העירייה שיש סבירות גבוהה שה"מאכערים" מרבים לפעול בהם. משרד מבקר המדינה סבור כי, בדומה לצעדים שנקט המוסד לביטוח לאומי, על גופי הממשלה המשרתים את הציבור ליזום בדיקה של תופעת ה"מאכערים" בתחומי פעילותם ולטפל בה, ובין היתר: לאסוף מידע על תופעה זו ולבצע בקרה עליה, באמצעות דיווחים שוטפים של יחידות השטח ויחידות המטה להנהלת הארגון על פעילות ה"מאכערים" לפי פרמטרים שייקבעו, מילוי שאלוני משוב וניתוח תקופתי סדיר על בסיס נתונים המצטברים במאגרי המידע של הארגון. בזכות זאת יהיה אפשר לבצע בקר ה שוטפת על האמצעים הנדרשים לטיפול בתופעת ה"מאכערים", להתאים אמצעים אלה לנסיבות ולצרכים המשתנים, לשפרם ולעשות הערכה תקופתית של תוצאות הטיפול. אולם בשנת 2005 לא יושמה ההנחיה האמורה, ובשיעור ניכר מהשירותים שניתנו בעמדה הטכנית במשרד הרישוי בחולון לבעלי רכב ממחוזות אחרים היו מעורבים "מאכערים": בדיקת הנתונים העלתה כי בשנת 2005 פנו מיופי כוח לעמדה לצורך ביצוע 3,222 פעולות עבור בעלי רכב שאינם מתגוררים בתחום שעליו מופקד מחוז תל אביב והמרכז ( 11.6% מכל הפעולות שבהן היו מעורבים בשנת 2005 מיופי כוח ובכללם "מאכערים"); כי בעלי רכב רבים המתגוררים באזור ירושלים, חיפה ובאר שבע פנו באמצעות מיופי כוח לעמדה הטכנית בחולון ולא לעמדה הטכנית שבאזור מגוריהם, כמפורט להלן: 1,023 מהפעולות בעמדה הטכנית בחולון בוצעו עבור בעלי רכב מירושלים ( 23% ;)"מהן עבור "מאכערים 290 פעולות עבור בעלי רכב מחיפה ( 45% מהן בוצעו עבור "מאכערים"); ו-236 פעולות עבור בעלי רכב מבאר שבע ( 65% .)"מהן עבור "מאכערים אמנם יש בהנחיה זו כדי לשפר את השירות ולאפשר לכל תושבי הארץ לקבל שירות בעמדה הטכנית בכל אחד ממשרדי הרישוי, אולם הדבר עלול להגביר את העומס בעמדה הטכנית במשרד הרישוי בחולון ובכך לפגוע בשירות הניתן בה. על כן מן הראוי לבחון מחדש את ההנחיה האמורה, ולהביא בחשבון מחד את הצורך לשפר את השירות הניתן ללקוחות באמצעות הגברת הנגישות של כלל תושבי הארץ לשירותי המשרד, ומאידך את הצורך למנוע פגיעה בשירות הניתן בעמדה הטכנית במשרד הרישוי בחולון באמצעות צמצום העומס. לדעת משרד מבקר המדינה על אגף הרישוי לבחון הוספת שעות קבלת קהל במשרד הרישוי בשעות אחר הצהריים בכמה מימי השבוע. לדעת משרד מבקר המדינה, על משרד התחבורה לפתור את בעיות התפעול והארגון בעמדות הטכניות על מנת לספק שירות ראוי ל"קהל לקוחותיו" ולאפשר להם לקבל את השירות במקום הקרוב לאזור מגוריהם. בבדיקה במשרד הרישוי בחולון נמצאו בקשות לרישוי כלי רכב של תאגיד שהגישו מייצגים שייפויי הכוח שהיו ברשותם לא הוחתמו בידי עורך דין או רואה חשבון, שלא כנדרש. היעדר הקפדה על קיום ההוראות עלולה לגרום להגברת פעילותם של "מאכערים" במשרד הרישוי בחולון. 1. משרד מבקר המדינה עיין בתלונות על שירות לקוי במשרד הרישוי בחולון שהוגשו למשרד התחבורה ולנציבות תלונות הציבור; מהתלונות עולה כי ציבור הפונים הלין על כמה ליקויים, ובהם העומס הרב בעמדה הטכנית במשרד הרישוי בחולון; העומס נגרם, לטענת המתלוננים, מאחר שה"מאכערים" מביאים לעמדה הטכנית עשרות כלי רכב בלילה שלפני פתיחת העמדה כדי לעמוד בתחילת התור, ובכך מעכבים את הטיפול הניתן לפונים שהגיעו לעמדה לקבלת טיפול סמוך לשעת פתיחתה ושלא יוצגו בידי "מאכערים"; העומס נגרם גם עקב מתן שירות לפונים שאינם תושבי מחוז תל אביב והמרכז. עוד הלינו הפונים שעקב היעדר הדרכה בעניין נוהלי קבלת השירות בעמדה ועקב היעדר בעל תפקיד המופקד על הנפקת הרישיונות בעמדה, הם נאלצו להמתין בתור כמה פעמים הן בעמדה והן במשרד הרישוי. לטענת המתלוננים, עקב ליקויים אלה לא קיבלו הפונים שלא יוצגו בידי "מאכערים" שירות הולם - הם נאלצו לחכות בעמדה ובמשרד הרישוי שעות רבות, וחלק מהם אף הפסידו בשל כך יום עבודה או כמה ימי עבודה. לדעת משרד מבקר המדינה יש לשפר את השירות הניתן בעמדה הטכנית בחולון: ניתן לעשות זאת באמצעות איוש העמדה בפקיד שידריך את הפונים בדבר נוהלי קבלת השירות, ימסור לנהגים את טפסי הבקשה לצורך מילוי הנתונים הנדרשים ויחתים אותם, וינפיק רישיונות לאחר סיום הבדיקה, או בדרך אחרת שתפשט ותייעל את השירות. במועד הביקורת לא היה פקיד בעמדה הטכנית, ולפיכך שירות הנפקת הרישיונות לרכב ניתן במבנה אחר של משרד הרישוי, המרוחק כמה מאות מטרים מהעמדה הטכנית. הביקורת העלתה כי האגף לא אמד את היקף תופעת ה"מאכערים" בעמדה הטכנית במשרד הרישוי בחולון ולא בדק אם התופעה רווחת גם במשרדי הרישוי בשאר המחוזות. משרד התחבורה השיב למשרד מבקר המדינה כי בכוונתו למפות את התופעה בכל משרדי הרישוי ולבחון את דרכי הטיפול בתופעה. עקבהשירות הלקוי בעמדה הטכנית במשרד הרישוי בחולון גדל הביקוש לשירותי ה"מאכערים" בעמדה, ולפיכך על משרד התחבורה לפעול לשיפור השירות שהוא נותן לציבור. ולשם כך עליו לשקול אם התועלת שיפיק מנקיטת אמצעים לשיפור השירות, למשל הוספת שעות קבלת קהל במשרד הרישוי ובעמדה הטכנית, הצבת פקיד בעמדה עצמה, או אמצעים אחרים, תצדיק את העלות הכרוכה בכך. משרד התחבורה, בהיותו גוף המשרת את הציבור, מחויב לתת לציבור שירות הולם, ולפיכך עליו לעשות כמיטב יכולתו כדי למנוע את העיכובים במתן השירות הנגרמים עקב פעילות ה"מאכערים" ובכך לצמצם את הפגיע ה בפונים שאינם מיוצגים בידי "מאכערים".
לטענת המוסד , פעילות זו של ה"מאכערים" לסוגיהם גרמה לו נזקים, ובהם: "תשלום גמלאות שלא כדין... נזקים תדמיתיים למוסד בכך שהוא נתפס כמי שאינו דואג למיצוי זכויות ומשלם לרמאים על חשבון הזכאים באמת... יצירת עבודה מיותרת למערכת על ידי תלונות סרק ותביעות סרק... חסימת קשר ישיר ובלתי אמצעי בין המבוטח למוסד... ניצול המבוטחים... השחתת המערכת".